Pieter Jansz. Saenredam

**Piteris Sanredamas** (, gimė 1597 m. birželio 9 d. Asendelfte, Nyderlandai – palaidotas 1665 m. gegužės 31 d. Harleme) – XVII a. Nyderlandų architektūrinių vaizdų tapytojas ir piešėjas.

## Biografija

Piteris Jansas Sanredamas gimė 1597 m. birželio 9 d. Asendelfto miestelyje Šiaurės Olandijoje. Jo tėvas Janas buvo žinomu to meto graveriu. 1609 m. motina su P. Sanredamu (tėvas mirė 1607 m.) persikėlė į Harlemą ir 1612 m. gegužę jis buvo registruotas mokiniu pas tapytoją Frans de Grebber (1573−1649). 1623 m. balandžio 24 d. Piteris Sanredamas registruotas Harlemo Šv. Luko tapytojų gildijoje. Iki to laiko jis dirbo Frans de Grebber dirbtuvėse, tikriausiai daugiau asistentu nei mokiniu. Tikėtina, kad sėkmingesnei P. Sanredamo karjerai trukdė jo netaisyklinga žmogaus figūra. 1628 m. datuotas pirmas išlikęs P. Sanredamo paveikslas „Šv. Bavono bažnyčios Harleme vidaus vaizdas“. Tikriausiai iki to laiko P. Sanredamas dirbo piešėju pas vietos architektus Salomon de Bray ar Jacob van Campen. Sanredamas daugiausiai vaizdavo Harlemo Šv. Bavono ir Naujosios bažnyčių interjerus. 

1636 m. P. Sanredamas lankėsi Utrechte, piešė vietos bažnyčių vaizdus, tikriausiai buvo susijęs su Abraham Bloemaert dirbtuve. 1638 m. P. Sanredamas vedė Aefje Gerritsdr ir iki gyvenimo galo, su trumpomis išvykomis, gyveno ir mirė Harleme. Pora susilaukė vienos dukters. P. Sanredamas kolekcionavo knygas, paveikslus, turėjo vieną Maerten van Heemskerck albumų su Romos vaizdais. Palaidotas 1665 m. gegužės 31 d. Jo kūriniai pasižymi harmoningumu ir ramybės nuotaika. P. Sanredamas paliko apie 50 paveikslų, 150 piešinių, kelis grafikos kūrinius. Kai kuriuos paveikslus nutapė pagal piešinius, nematęs tikro objekto, pavyzdžiui, „Romos Santa Maria della Febbre bažnyčia“.

## Darbų galerija


Vaizdas:Saenredam, Pieter Jansz. - The Interior of St. Bavo, Haarlem - Google Art Project.jpg| „Šv. Bavono bažnyčios Harleme vidaus vaizdas“ (1628, J. Paul Getty muziejus, Los Andželas)
Vaizdas:Church of Santa Maria della Febbre, Rome-1629-Pieter Jansz. Saenredam.jpg| „Romos Santa Maria della Febbre bažnyčia“ (1629, Nacionalinė Vašingtono dailės galerija)
Vaizdas:Interieur van de Sint-Bavokerk in Haarlem Rijksmuseum SK-A-359.jpeg| „Harlemo Šv. Bavono bažnyčia“ (1636, Amsterdamo valstybinis muziejus)
Vaizdas:Pieter Jansz. Saenredam - St Antoniuskapel in the St Janskerk, Utrecht - Google Art Project.jpg| „Šv. Antano koplyčia Utrechto Šv. Jono bažnyčioje“ (1645, Centrinis Utrechto muziejus, Utrechtas)
Vaizdas:Pieter Saenredam - The Nieuwe Kerk in Haarlem - Google Art Project.jpg| „Harlemo Naujoji bažnyčia“ (1653, Vaizduojamojo meno muziejus, Budapeštas)
Vaizdas:Saenredam - Het oude stadhuis te Amsterdam.jpeg| „Senoji Amsterdamo rotušė“ (1657, Amsterdamo valstybinis muziejus)
Vaizdas:Pieter Janszoon Saenredam - Interior of the Church of St. Lawrence (Groote Kerk or Great Church) in Alkmaar, 1661 - Google Art Project.jpg| „Alkmaro Šv. Lauryno bažnyčios vidaus vaizdas“ (piešinys, 1661, Albertina, Viena)
Vaizdas:Pieter Jansz. Saenredam St. Mary's Square and St. Mary's Church at Utrecht 1663.jpg| „Šv. Marijos aikštė ir bažnyčia Alkmare“ (1663, Boijmans Van Beuningen muziejus, Roterdamas) 

## Išnašos

## Nuorodos

* Encyclopaedia Britannica
* J. Paul Getty muziejus
* wga.hu